Den Vest-Sjællandske Avis, 1818-05-26
Det er kun i den nye Verdens Guldland, at saadanne rige Partier kunne giøres. – Paa Middelhavets Søerøvere have de Nordamerikanske Frie stater bestandigen deres Opmærksomhed henvendt men formedelst Tingenes fredeligere Stilling, krydse de dog nu der med en svagere Magt end hidindtil; Orlogskibet Washington er seilet tilbage, og Escadren, som laae den 19de April for Anker ved Livorno, bestod kun af Orlogskibet Franklin, Fregatten United States og Briggerne Paafuglen og Jris, Commodore Stuart havde Overbefalingen. - Fra Algier skrives under 5te Marts, at den nærværende Dey Houssain er en god Mand, han var een af Alys fire Ministre; Navnet Chodzia de Cavallos, betyder Staldmester, og er blot en Embedstitel. Da Aly var død, blev han udvalgt af Divanet, i de sidste 20 Aar er ingen Dey bleven udvalgt paa denne Maade, men de 6 Paschas, som i den Tid have regieret bleve valgte og igen dræbte af Soldaterne. Det nye Valg er gaaet af uden Blodsudgydelse, og Deyen har endog kaldt nogle af de Personer tilbage, som Omar Pascha havde forviist. Det var den 1ste Marts, at Uhyret Aly døde, han rugede endnu over vilde Planer, da Døden aflagde sit Besøg hos ham, saaledes fandt man i hans Brevtaske følgende af ham selv optegnet: Den Engelske Consuls Datter en ret smuk og fornuftig Pige, 15 Aar gammel, og den Hollandske Consuls Søster, skiøn og talentfuld, skulle med Magt bortføres af deres Huuse og tvinges til at forandre deres Religion og til at blive Deyens Maitresser. Den Spanske Consuls Datter, som ikke er saa smuk, skal haves i Øiesyn og holdes i Reserve. Den Engelske Consul, den Spanske Consul, og en Jøde ved Navn Bensamon, som staaer under Engelsk Protection, og som man allerede har nødt til at anlægge Turban, skulle halshugges. Mademoiselle Bensamon, og det røvede christelige Fruentimmer, som vare i hans Magt, skulle druknes. – Dagen paa hvilke disse Udaad skulle udføres var endnu ikke bestemt. Deyen syntes ikke at være enig med sig selv derom, og at ville forsøge paa om Consulerne ville finde sig i disse Jndbrud i deres Huse, som efter Tractaterne skulle betragtes som Harems, og holdes hellige, eller de ville giøre Modstand, i dette Tilfælde skulde de massacreres. Han indsaae vel, at disse Grusomheder, ville drage alvorlige Følger efter sig; men han pleiede at sige: de Christne ville vel komme og bombardere mig lidt, men jeg skal nok vide at giøre Fred med dem igien. – Det manglede ikke Aly paa Talenter; men han var imellem som en Rasende og lignede en hungrig Tiger eller Hvæ ne, ogsaa har han engang været indspærret i Byens Daarekiste. Havde han levet længe, saa havde han efter Rimelighed ladet myrde alle de udenlandske Consuler, og de faae Europæere, som endnu boe i Algier. – Endnu bortrives dagligen 50 til 60 Mennesker i denne Bye af Pesten. – Siden Alys Død, skriver man under 9de April fra Algier, har kun en Execution fundet Sted; den traf hans Svoger Hadgi Mustapha, og dennes Broder, et ungt Menneske paa 13 Aar. Begge bleve martrede i 14 Dage paa mangeslags Maader, de fik ingen Søvn, lidt at spise, derimod fik Hadgi Bastonnade (Slag med en Stok under de blotte Fodsaaler) i Overflødighed, 1000 Slag til Modtagelse, og siden hver Dag 4 til 500. Da han saaledes havde faaet 4500 Slag, sendte man ham hiem hvor han døde efter to Dages Forløb tilligemed sin Broder, som var behandlet paa samme Maade. Tyrkerne frygtede for denne Familie, og have derfore udryddet den. – Dagligen seer man fulde Tyrker i Hobe af 6 til 12 Mand at giennemstreife Egnen omkring Staden, for at udplyndre de stakkels Arabere, som allerede lide af Pesten; denne har ikke taget til; men har trukket sig mod Vesten og har angrebet de to anseelige Byer Oran og Maskara. Endskiøndt det heele Algierske District lider af dette skrækkelige Onde, saa seer man dog Folk nok paa Gaderne. Paa en lille Tour, som jeg giorde til Hest, siger Brevskriveren, saae jeg en utroelig Mængde Grave, saavel ved Landeveien, som paa Markerne J to Haver ved mit Lyststed ere 17 Mennesker døde og kun 14 blevne i Live. Om de Algierske Corsarer ville gaae til Søes, er uvist, man benægter det; men de Papirer som udkræves til et Korstog, ere dog forlangte af Consulerne. - Hvor lidt man imidlertid kan bygge paa Algierernes Venskab viser en nyelig udkommen officiel Communication, ifølge hvilken Regieringen har bemægtiget sig en Genuesisk Brig, som ligger i Havnen, uagtet al Protestation derimod af den Sardinske Viceconsul Man har sendt denne Brig til Alexandrien med Pillegrimer, som ville til Mecca. – Alys Død er nu bleven notificeret den Tyrkiske Sultan ved en Deputation fra Algier, man troer i Constantinopel at han er ikke død af Pest, men af Gift; Storherren har efter Sædvane bekræftet Valget af hans Eftermand.